79. schôdza NR SR - 3.deň - A. dopoludnia
Dátum: 2022-12-12
Poslanec: Bittó Cigániková, Jana (SaS)
Druh vystúpenia: Vystúpenie v rozprave

2. Ďakujem pekne za slovo, pán Pčolinský, aha, aký viete byť kultivovaný, to je pekné. (Povedané so smiechom.) Tak skúsim aj ja. (Prerušenie vystúpenia predsedajúcim.) Pčolinský, Peter, podpredseda NR SR 3. Ja som vždy, pani poslankyňa (povedané so smiechom), venujte sa prerokovanej veci, nie mne. Bittó Cigániková, Jana, poslankyňa NR SR 4. Skúsim aj ja teda s kľudným tónom. (Povedané so smiechom.) Sedíme tu, rozprávame tu k odvolávania... k odvolávaniu vlády Eduarda Hegera, ale v skutočnosti, ako všetci vieme, tak vlastne k odvolávaniu vlády Igora Matoviča a Borisa Kollára, prepáčte, zlé poradie, Borisa Kollára a Igora Matoviča, čo je niečo úplne iné, ako to, čo sme si mysleli, že tu budeme mať. Počúvame tu už dva dni o obavách o demokraciu, o tom, čo sa, o obavách, čo sa stane po demokratických voľbách, o obavách z toho, že táto vláda dostane vysvedčenie za to, že jednoducho nedokázala so svojím vládnutím a so svojimi chybami urobiť to podstatné. A celú dobu, čo tu sedím a počúvam to, sa pýtam, že kde boli obavy kolegov vládnych alebo kolegov z vládnej koalície, poslancov, kde boli ich obavy o demokraciu, kde boli a kde sú ich obavy o demokraciu, o Slovensko, o národ, o to, že sa sem vráti Fico, o to, že sa prestane s tými, s tým, s tým procesom spravodlivosti, ktorý mal byť obnovený, kde sú všetko tiet... všetky tieto obavy, keď ide o správanie Igora Matoviča, keď ide o správanie Borisa Kollára, SME RODINA, keď ide o spoluprácu s ľuďmi, ktorí prišli na kandidátke fašistickej strany, a ich uprednostnením pred spoluprácou s naozaj demokratickou a naozaj protikorupčnou SaS? Kolegovia si vybrali menšinovú vládu, dobrovoľne, výmenou za to, aby mohli, aby mohol Igor Matovič ako tvorca väčšiny problémov vo vláde zostať na svojom mieste, a toto je toho priamy dôsledok. Nedokázali jednoducho urobiť nič s jeho vystupovaním, s jeho krytím toho, čo robí Boris Kollár a jeho družina. A prečo by aj, prečo by sa on potom následne aj menil, že? Prečo by táto vláda niečo menila, keď má so svojím správaním plnú podporu poslancov? Počúvam tu o tom strašení, o návrate Fica, ale ako by si nikto neuvedomoval aj z poslancov, ktorí o tom rozprávajú, že to, čo napáchala a... napáchala je zlé slovo, aby to neznelo, že teraz akože nejaké kradnutie alebo niečo také, ale svojím spôsobom, svojím správaním, to, ako zobrala táto vláda nádej ľuďom, že práve po Ficovi tu môže byť lepšie. Konečne po dvanástich rokoch prišla zmena vlády, OĽANO dostalo ten mandát, 25 %, a malo tu byť lepšie v tejto krajine, že ľuďom sa malo žiť lepšie. Úplne objektívne, máme tu krízy, áno, ale nijak to nezlepšujeme, práve naopak zhoršujeme extrémnymi výkyvmi, extrémnou nenávisťou spoločnosti, delením spoločnosti a nehovoriac o legislatíve, ktorá veľmi veľakrát ľuďom viac škodí, ako pomáha. No a k tej korupcii, už tu bolo veľa povedané k tomu boju proti korupcii. V krátkosti, všetko sa to vlastne končí na § 363, lebo akákoľvek exponovaná kauza je zaručene zastavená pánom Žilinkom, nominantom SME RODINA. V podstate to funguje tak, že Edo Heger povie len to, čo mu dovolí Igor Matovič, Igor Matovič robí len to, čo mu dovolí Boris Kollár, a všetci sú nejak tak spokojní, až na to, že toto správanie vedie k tomu, že nám každý deň rastie Fico, ten, pred ktorého kolegom vy máte byť bariérou, no ale keď ste začínali, 10 %, dnes spolu s Pellegrinim majú skoro 35 %, každý deň rastú extrémisti. Urobili ste v podstate úplne normálne to, keď sa spolupracuje a rozpráva o týchto ľuďoch, však pán Taraba by nebol v žiadnom prípade takýto dôležitý jazýček na váhach, keby vaši poslanci s ním nespolupracovali, s kolegami z kandidátky ĽSNS ste schválili zdanenie dôchodkov ľudí pri jednorazovom výbere, čo považujem za naozaj obrovské svinstvo, neviem to inak povedať, najmä preto, keď si zoberieme, že normálne dôchodky zdaňované nie sú, a najmä keď si zoberiem, aké nečakané príjmy má táto vláda. Napriek tomu musí, má potrebu ešte doslova okradnúť ľudí, ktorí si celý život šetria, a ak sa im to náhodou podarí, tak to treba zdaniť. Vravíte, že keď sa zmení táto vláda, že vlastne bude umlčaná spravodlivosť, že sa vrátia k moci tí zlí, akoby ste nevideli, že tá spravodlivosť, ktorá akože má byť umlčaná, dnes nemá možnosť hovoriť úplne nahlas práve kvôli vášmu koaličnému partnerovi a koľkokrát aj podpore priamo z klubu OĽANO, ako to bolo pri § 363 opakovane, ako to bolo pri správe generálneho prokurátora, ako to bolo pri vydaní Roberta Fica pred súd, to už sme tu spomínali. Tam priamo ľudia, ktorí prišli na tej najlepšej (povedané so smiechom) kandidátke, OĽANO, sa na tomto podieľali. Toto všetko so sebou prináša obrovské sklamanie demokratického voliča a beznádej. To je to najhoršie, čo nás môže čakať, čo sme mohli urobiť. Myslím si, že nikto z nás toto nechcel. A úplne bežne viem, že aj vy, aj my sa stretávame s tým, že ľudia hovoria, že my veľmi dobre vieme, kto je Fico, my sme na to nezabudli. My vieme, čo tu robil, ako tu, aké veci tu kryl, aká atmosféra v spoločnosti bola a kam to viedlo, ale povedia, tí lu... tí istí ľudia povedia: „Ale títo sú ešte horší." Lebo kam dospela, mala to byť nádej, malo to byť lepšie a dospelo to presne tam, že je tu jednoducho nenávisť v spoločn... v spoločnosti, Fico rastie, aj tak má vplyv, aj tak má vplyv, aj tak tie trestné konania nemôžu, nevedia byť dotiahnuté, lebo to zastaví Boris Kollár a SME RODINA cez 363, a... a teda z extrémistov sa nám tu stalo niečo štandardné, normálne, s kým sa spolupracuje. No a keď sme pri tej spolupráci, hovoríte, že to tak nie je, tak vám poviem čo sa stalo na poslednom zdravotníckom výbore. To bolo teraz v piatok, tak čuduj sa svete, ráno o ôsmej bol výbor, bol veľmi nečakane zvolaný, pôvodne mal byť v pondelok, sa teda dal na ten piatok a z opozície sme nemohli viacerí prísť, ale čuduj sa svete, bol tam kolega z Republiky pán poslanec Urban, REPUBLIKA tu veľmi často kritizuje za spoluprácu s touto vládou a za podporu tejto vlády svojich kolegov, tak pán poslanec Urban došiel na tento výbor a napriek tomu, že videl, že je tam jedine... jediný z opozície, tak dodal dostatok hlasov na to, aby vlastne tento výbor mohol byť uznášaniaschopný, a na tomto výbore sa odhlasovali také veci, ako je, ktoré budú mať vlastne úplne fatálny, ak to prejde, tak naozaj to môže mať fatálny dopad s niekoľkými stovkami miliónov eur, si dovolím tvrdiť, na ľudí. Práve teraz tu stojíme aj preto, lebo vyčítame tejto vláde legitimizáciu spolupráce s extrémistami. My to nevyčítame tým extrémistom, že sú, akí sú, oni sa nič nehrajú, oni takí sú, a tak ich ľudia volili, ale tie pózy toho OĽANA, ktoré tu tvrdí, sa tu robí, čistejší sa tu robia z najčistejších a nakoniec s nimi spolupracujú, tak to je vlastne to, čo kritizujeme. Ale ako vidíme, tak REPUBLIKA napriek tomu nemá problém prísť, dodať potrebný počet hlasov vo výbore k tomu, aby sa napríklad schválilo, že štátna poisťovňa nebude musieť pripravovať ozdravný plán v prípade zadlženosti každý mesiac, ale už to stačí len raz za rok. Inými slovami, aj hnutie REPUBLIKA spolu s OĽANO a SME RODINA odhlasovali v zdravotníckom výbore, že jednoducho štátna poisťovňa nemusí šetriť, tá poisťovňa, ktorá má v správe naozaj vyše 3,5 mld. eur a ktorá má hrozné výsledky. Ja k tomu poviem len toľko, že vo Všeobecnej zdravotnej poisťovni máme najhorší manažment v ére Všeobecnej zdravotnej. My sa tu, my sme tu rozprávali o tom, ako tu má byť lepšie, ako bolo za Fica, tak ja musím povedať, že od roku 2005 nedokázal žiaden manažment hospodáriť s takou stratou, ako je tomu za posledné 3 roky vo Všeobecke, od zmeny vedenia Všeobecky v roku 2020 vytvorilI... vytvorilo vedenie stratu 332 mil., dámy a páni, 332. A týmto manažment VŠZP tromfol aj manažment Paškovej éry (povedané so smiechom), o ktorej tu veľa rozprávame, aj finančnú krízu dokonca. A toto, toto bolo podporené. Ochrana tohto stavu bola podporená spoluprácou s extrémistami. Ja, ťažko sa mi aj hovorí o tých podrobnostiach úplne, lebo je to, je to naozaj až nechutné, ale také tie najdôležitejšie veci. Všeobecná zdravotná poisťovňa už nejaký čas odmieta preplácať liečbu alebo veľmi sa bráni, dokonca dostala som informáciu od, od zamestnancov, že akákoľvek liečba nesmie byť preplatená. Ja sama som dostala informácie v niekoľkých prípadoch, že liečba nebude preplatená preto, lebo nemajú peniaze, ale zároveň urobia párty koncoročnú, ktorá vychádza oficiálne podľa papierov 200-tisíc eur, ale ak si pozriete, čo všetko tam ešte nie je zahrnuté, tak minimálne 400-tisíc eur, poisťovňa, ktorá bola dotovaná 358 mil. eur. Je to, neviem teraz, druhá alebo tretia, neviem si to úplne zapamätať, najstratovejšia štátna firma. A zároveň má najväčší odliv poistencov a najvyššie náklady na správu poisťovne. Náklady na správu poisťovne sú rátané podľa toho, koľko má poistencov a teda Všeobecka má najväčší, najväčšiu možnosť mať tieto náklady normálne legálne až 90 mil., len problém je v tom, že no čo je podstatou fungovania poisťovne, je jej najväčšia administratíva spočíva v spolupráci s poskytovateľmi zdravotnej starostlivosti, ktorých musí mať presne alebo veľmi podobne pokrytých ako všetky ostatné poisťovne, aj oveľa menšia Union, aj polovičná Dôvera musia mať rovnaký počet poskytovateľov pokrytý, rovnako s nimi komunikovať, rovnako vyhodnocovať, revidovať ich činnosť, pozerať, pozerať sa na to, čo si vyúčtovávajú, komunikovať, čo, čo akceptujú, čo nie. Toto je hlavná nejaká náplň tej poisťovne, nie je to dennodenná komunikácia s poistencami, aj keď ja si myslím, že by mala byť, ale o tom za chvíľu. Ale toto je hlavná náplň tých prevádzkových nákladov, samozrejme, plus platby za stav a podobne. Mimochodom, Všeobecka má, samozrejme, najväčšiu... najväčší počet zamestnancov na jedného poistenca. No a napriek tomuto má obrovské straty, má veľmi čudné zmluvy s marketingovými agentúrami a tieto zmluvy neprinášajú nárast nových poistencov, ale sú zato založené s osobami, s ktorými je spriaznený v minulosti pán generálny riaditeľ Strapko, bolo o tom viacej už zverejnené, spomeniem pána Pajtáša, s ktorým hrá pán Strapko golf, a je to spoločník a konateľ v troch firmách, s ktorými má Všeobecka uzatvorené zmluvy o marketingu, tie sú určite viac ako 5 mil. eur dokopy, nie tieto tri všeobecne myslím. Takisto Všeobecka drží vo vlastníctve energeticky nevýhodné priestory... priestorovo nevyhovujúce budovy a nehľadá alternatívy, neprináša žiadne prínosné legislatívne návrhy, ale, naopak, prináša sem návrhy, ktoré vlastne sa snažia uškodiť tým ostatným, lebo veď keď neviem dobehnúť šikovnejším, tak ich aspoň spomalím. Všeobecka je v podstate povolaním syn, môže míňať, koľko chce, aj tak ju znova dofinancujeme. Vraví, že takmer 98 % príjmov poisťovňa používa na zazmluvňovanie zdravotnej starostlivosti, ale chcem podotknúť, že nie je umenie minúť veľa, najmä keď máte veľmi čudné zmluvy či už marketingové, alebo aj zmluvy na poskytovateľov zdravotnej starostlivosti. Veď urobte si názor. Podľa slov generálneho riaditeľa bolo v roku 2021 minutých viac ako 300 mil. inak ako na výkony na zdravotnú starostlivosť. No a poisťovňa by mala nastaviť podľa odporúčania analytikov aspoň pri tých nemocniciach, ktoré nespĺňajú také tie jasné ukazovatele, ako sú čakacie lehoty, rast efektivity, počet návštev v ambulanciách a tak ďalej, mala by tam nastaviť poisťovňa nejaké také kritériá, že kedy dá viac, kedy dá menej peňazí, aby jednoducho ten paušál bol naviazaný na prínos pre poistenca, ale toto nerobí. Čo je ale zaujímavé, spoločné a vyšetrovacie a liečebné zložky, tzv. SVALZ-y alebo, inými slovami, labáky podľa rozpočtu na rok 2022 mali byť na úrovni 8 %. Vo Všeobecke ale je Unilab zazmluvnený na 13,3 %, napríklad klinická biochémia 22,5 %, Medirex 19,7. Pre porovnanie, nemocnice v tomto roku to boli cca 7 %. A zatiaľ čo zisk – a to viete, že ja proti nemu nič nemám, len teda konštatujem, že takto je – zatiaľ čo zisk Medirexu v roku 2021 bol 18 mil. eur, z čoho zisková marža je takmer 17 %, klinická biochémia 8 mil., zisková marža takmer 25 %, tak ziskovosť nemocníc je menej ako 1 %. Ešte spomeniem covid diagnostiku, ktorá je takisto predražená zbytočne a blokuje sa napríklad nákup nových testov Diana, rehabilitačnú nemocnicu Sanom, ktorá má oveľa väčšie platby ako, ako ostatné zariadenia tohto typu, magnetická rezonancia v Brezne, kde má takisto pán generálny riaditeľ kontakty a má podozrivo vysokú cenu a tak ďalej a tak ďalej. V tomto, na tomto výbore sa presne ukázalo to, čo kritizujeme aj tu v pléne a počas odvolávania, áno, tu sa okrem iného schválili aj veci, ako je také obmedzenie zisku zdravotných poisťovní, ktoré bude viesť k súdnym procesom a k zníženiu konkurencie, čo, samozrejme, bude mať obrovský dopad na efektivitu. Bolo vyhodené naviazanie na prínos poistenca, čo je úplne najkrajšie, návrh na zvýšenie platby za poistenca štátu na 5 %, koalícia spolu s kolegami, s kolegom z Republiky odmietli a nehlasovali za. A keď som sa pána Urbana z Republiky pýtala, prečo tomu tak je, povedal, že lebo to sľúbil pani Záborskej. Mne to príde až neuveriteľné, že, že takto fungujeme v čase, a teda opakujem, nie je to výčitka do radov Republiky, tak ako je výčitka do radov OĽANO, ktoré sa tu tvári jak svätý za dedinou, ale realita je takáto. Tak toto sa reálne deje. Oni si odschvaľujú škodlivé návrhy a návrh, ktorý by mohol aj v provizóriu nejakým spôsobom kryť výdavky alebo sľuby vlády, ktoré boli, a mohol by u... u... ľudí ubezpečiť, že budú mať kvalitnú zdravotnú starostlivosť, zdravotníkov, že dostanú svoje platy, tak toto neodhlasujú a ešte sa na tom aj dohodnú s ľuďmi, ktorých vlastne sami kritizujú. No čiže ukázalo sa tu krásne obchádzanie legislatívy, návrh, ktorý dos... ktorý bol v pléne, vo výbore schválený, keby bol v pléne, by bolo jasne vidieť, aká je táto vláda nemožná. Je tam vyše 100 návrhov, ktoré bu... ktoré sme... ktoré REPUBLIKA prikryla, že sa to odhlasovalo na výbore, tu by to bolo krásne vidieť, je tam obrovské plytvanie vidieť, je tam obrovský amaterizmus vidieť, je tam úplne jasná ochrana svojich ľudí, to je ten Strapko a VŠZP, ktorý robí evidentné, normálne že faktické chyby, napriek tomu ho teba zakryť a povedať, nevadí, že robí chyby, nemusí robiť ani ozdravný plán, však nech si robí, čo chce, stačí raz za rok ho skontrolovať. A je tam úplne evidentný nezáujem o ľudí a o ten výsledok, hlavné je mať svoj názor a tam 6 ľudí, ktorí si to schvália, dohodnú sa s Republikou a schvália si hocičo, bez ohľadu na to, jak strašne to môže na desiatky rokov ublížiť ľuďom. No a, samozrejme, je tam tá spolupráca s extrémistami a tým teda ich legitimizácia. Chcem pripomenúť kolegom, ktorí hovoria, že to tak nie je, okrem tohto výboru a ďalších dôkazov, že keď sme odchádzali z vlády, tak jeden z hlavných dôvodov bol, že 189 návrhov podporilo OĽANO, z toho 125 bolo návrhov extrémistov. To nie je tak, že oni hlasovali s vami, ale tak, že priamo ich návrhy ste podporili. Čiže fungujeme takým spôsobom, že sa tu podporujú a spolupracujú tu ľudia podľa toho, ako často chodia do kostola, a nie podľa toho, a teda či chodia, a nie podľa toho, čo to prináša ľuďom, a toto je aj výsledok. A v podstate, v podstate nič z toho, čo má byť dôvodom pre nejakým spôsobom udržanie tejto vlády, to sa nedeje, tak ako som hovorila, máme tu stále predražené zmluvy, spolu... k tomu... spolu s tým aj to sklamanie demokratického voliča. Máme tu drahé nákupy, máme tu dofinancovanie neefektivity, máme tu... dobre, nemáme tu kradnutie, ale máme tu teda v hojne... v hojnom miere... v hojnej miere plytvanie a zároveň napríklad v zdravotníctve máme tu najnižšiu platbu za poistencov štátu v histórii, najvyšší dlh Všeobecky v histórii. Zdravotníctvo je na tom ďaleko horšie, ako bolo predtým, a nezabránili sme tomu, ani sa o to nepokúšame, naopak, vlastne ide to ďalej a to sklamanie je stále väčšie. Do toho sa nerobia reformy, stopla sa súdna mapa, zdravotníctvo sa skoro stoplo tiež, už mám, už som mala v ruke pozmeňovák, ktorý chceli poslanci podať, našťastie následne dali povedať, uvidíme, dokedy im to vydrží. O 363 všetci vieme. Je tam takisto ochrana našich ľudí v zmysle priamo legislatívy, lebo teda návrh pána Šimka bol schválený, ktorý napríklad kryje priamo pani poslankyňu Kaveckú, no a všetko má byť dôvodom 200-eurové nejaké príspevky na deti, ktoré v podstate neznamenajú nič iné, iba to, že 24 % rodinám, ktorých sa to týka, dáme a zvyšku zoberieme a zoberieme týchto 200 eur napríklad aj, ako ja to zvyknem hovoriť, šičk... šičke z Brezna alebo nejakému robotníkovi z Trebišova, komukoľvek, nejakému invalidnému páru bezdetnému, tým zoberieme peniaze a dáme to tuto napríklad aj mne, mojim deťom alebo deťom Borisa Kollára, lebo tak to podľa tejto vlády má vyzerať pomoc. Toto jednoducho nie je ani dobré, ani efektné a nespeje to k ničomu dobrému.